
Šakių rajono savivaldybės administracijos 

direktoriaus 2015 m. rugpjūčio 21 d.

įsakymu Nr. AT - 803
ŠAKIŲ RAJONO SAVIVALDYBĖS ADMINISTRACIJOS VYRIAUSIOJO SPECIALISTO PAREIGYBĖS APRAŠYMAS
I. PAREIGYBĖS CHARAKTERISTIKA

1. Vyriausiasis specialistas yra karjeros valstybės tarnautojas.

2. Pareigybės lygis –   A. 


3. Pareigybės kategorija –  9.
II. PASKIRTIS
4. Vyriausiojo specialisto pareigybė reikalinga Lietuvos Respublikos darbuotojų saugos ir sveikatos įstatymo, korupcijos prevencijos įstatymo įgyvendinimui savivaldybės teritorijoje.

III. VEIKLOS SRITIS

5. Šias pareigas einantis valstybės tarnautojas vykdo funkcijas bendrojoje veiklos srityje − valstybės tarnyboje ir specialiojoje veiklos srityje − darbuotojų saugos ir sveikatos organizacinių, teisinių, techninių, medicinos prevencinių priemonių organizavimas, koordinavimas ir kontrolė, korupcijos prevencija.

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

6. Valstybės tarnautojas, einantis šias pareigas, turi atitikti šiuos specialius reikalavimus:


6.1. turėti aukštąjį universitetinį technologijos mokslų studijų srities arba jam prilygintą išsilavinimą;


6.2. turi žinoti:


6.2.1. teisės aktus, reglamentuojančius darbuotojų saugą ir sveikatą ir jų praktinį taikymą;


6.2.2. bendruosius rizikos vertinimo ir darbuotojų saugos ir sveikatos užtikrinimo principus, kuriais privalo vadovautis darbdavys, siekdamas apsaugoti darbuotojus nuo esamų ar galimų rizikos veiksnių veikimo;


6.2.3. darbdavio pareigas ir teises užtikrinant darbuotojų saugos ir sveikatos teisės aktų reikalavimų įgyvendinimą, darbuotojų pareigas ir teises, siekiant apsisaugoti nuo traumų ir profesinių ligų, darbuotojų, nukentėjusių nuo nelaimingų atsitikimų darbe ir profesinių ligų, socialines garantijas;


6.2.4. profesinės rizikos veiksnius ir darbdaviui privalomas įgyvendinti prevencines priemones, nustatytas darbuotojų saugos ir sveikatos teisės aktais, siekiant darbuotojus apsaugoti nuo rizikos veiksnių veikimo;


6.2.5. pagrindines nelaimingų atsitikimų darbe, profesinių ligų priežastis bei prevencines priemones atitinkamos ekonominės veiklos rūšies įmonėse;


6.2.6. profesinės rizikos vertinimo įmonėje etapus ir rizikos tyrimo metodus, rizikos įvertinimo rezultatų įforminimo reikalavimus;


6.2.7. darbuotojų sveikatos priežiūros organizavimo principus;


6.2.8. kolektyvinių ir asmeninių apsaugos priemonių parinkimo, jų naudojimo reikalavimus.


6.3. būti susipažinęs su dokumentų rengimo, tvarkymo ir apskaitos taisyklėmis, dokumentų saugojimo tvarka;


6.4. mokėti dirbti MS Word ir MS Excel.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS


7. Konsultuoja darbdaviui atstovaujantį asmenį ir darbuotojus darbuotojų saugos ir sveikatos klausimais ir teikia darbdaviui atstovaujančiam asmeniui pasiūlymus darbuotojų saugos ir sveikatos būklei gerinti.

8. Darbdavio nustatyta tvarka instruktuoja darbuotojus.

9. Organizuoja darbuotojų mokymus darbuotojų saugos ir sveikatos klausimais bei pirmosios pagalbos mokymus.

10. Sudaro darbuotojų, kuriems privalomai turi būti tikrinama sveikata, sąrašus, analizuoja privalomųjų sveikatos patikrinimų išvadas ir rekomendacijas ir organizuoja šių rekomendacijų įgyvendinimą.

11. Darbuotojų saugos ir sveikatos teisės aktų nustatyta tvarka organizuoja, atlieka ir koordinuoja profesinės rizikos vertinimą įmonėje, pildo Įmonės darbuotojų saugos ir sveikatos būklės pasą.

12. Rengia įmonės darbuotojų saugos ir sveikatos norminius teisės aktus arba organizuoja jų parengimą.

13. Dalyvauja tiriant nelaimingus atsitikimus darbe, incidentus, avarijas ir profesines ligas, analizuoja nelaimingų atsitikimų darbe, profesinių ligų, incidentų bei avarijų aplinkybes ir priežastis, registruoja įmonėje įvykusius nelaimingus atsitikimus darbe, profesines ligas bei incidentus, kaupia kitus duomenis, susijusius su darbuotojų sauga ir sveikata darbe.

14. Rengia nelaimingų atsitikimų darbe ir profesinių ligų prevencijos priemones ar organizuoja jų parengimą, kontroliuoja prevencinių priemonių įgyvendinimo terminų laikymąsi.

15. Kontroliuoja darbuotojų saugos ir sveikatos norminių teisės aktų reikalavimų laikymąsi įmonėje.


16. Teikia informaciją darbdaviui atstovaujančiam asmeniui, darbuotojams, įmonės darbuotojų saugos ir sveikatos komitetui apie darbuotojų saugos ir sveikatos būklę ir darbuotojų saugos ir sveikatos norminių teisės aktų reikalavimų laikymąsi įmonėje.

17. Dalyvauja įmonės darbuotojų saugos ir sveikatos komiteto veikloje.


18. Organizuoja darbuotojų informavimą ir švietimą darbuotojų saugos ir sveikatos klausimais.


19. Kitas darbdavio ar darbdaviui atstovaujančio asmens pavestas funkcijas, susijusias su darbuotojų sauga ir sveikata.

20. Vykdo korupcijos prevenciją ir kontrolę:


20.1. atlieka rajono savivaldybės veiklos sričių, kuriose egzistuoja didelė korupcijos pasireiškimo tikimybė, įvertinimą teisės aktų nustatyta tvarka;


20.2. rengia savivaldybės kovos su korupcija programų projektus ir jų pakeitimo projektus ir teikia tvirtinti savivaldybės tarybai;


20.3. teikia informaciją valstybės tarnautojų ir juridinių asmenų registrams apie asmenis, dirbančius savivaldybės įstaigoje, Lietuvos Respublikos korupcijos prevencijos įstatymo nustatytais pagrindais;


20.4. analizuoja ir, jeigu reikia, suderinus su įstaigos vadovu, paviešina kitiems įstaigos darbuotojams ir žiniasklaidoje teisės aktų nustatyta tvarka užfiksuotus korupcijos faktus;


20.5. teikia įstaigos vadovui pasiūlymus dėl korupcijos prevencijos ir kontrolės įstaigos veiklos srityje, kad šioje įstaigoje nustatyti korupcijos faktai nepasikartotų;


20.6. bendradarbiauja ir keičiasi informacija, kurios reikia korupcijos prevencijai ir kontrolei užtikrinti, su kitais įstaigos struktūriniais padaliniais, kitomis valstybės ar savivaldybių įstaigomis ir jose dirbančiais asmenimis, vykdančiais korupcijos prevenciją ir kontrolę;


20.7. atlieka kitą su korupcijos prevencija, kontrole ir korupcinių pažeidimų tyrimu įstaigoje susijusią veiklą.


21. Kreipiasi į Specialiųjų tyrimų tarnybą dėl informacijos apie asmenį, siekiantį eiti arba einantį pareigas savivaldybės įstaigoje ar įmonėje”.


22. Atlieka Antikorupcijos komisijos atsakingo sekretoriaus pareigas.

23. Vykdo kitas nenuolatinio pobūdžio funkcijas tam, kad būtų įgyvendinti savivaldybės administracijos strateginiai tikslai.


24. Įgyvendina Lietuvos Respublikos darbuotojų saugos ir sveikatos, Lietuvos Respublikos korupcijos prevencijos įstatymus ir Vyriausybės nutarimus nereikalaujančius savivaldybės tarybos sprendimo.


25. Rengia savivaldybės institucijų sprendimų ir mero potvarkių projektus.


26. Dalyvauja Savivaldybės tarybos, Savivaldybės mero ar Savivaldybės administracijos direktoriaus sudarytų komisijų ir darbo grupių veikloje ir atlieka kitas funkcijas.


27. Nagrinėja Administracijos direktoriaus, direktoriaus pavaduotojo  pavedimu fizinių ir juridinių asmenų pareiškimus, skundus, juos apibendrina ir išvadas teikia Administracijos direktoriui, vykdo jų kontrolę.
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

28. Šias pareigas einantis valstybės tarnautojas tiesiogiai pavaldus rajono savivaldybės  administracijos direktoriui.

___________________________
